title: Директива 2003/102/ЕО на Европейския парламент и на Съвета от 17 ноември 2003 година относно защитата на пешеходците и останалите уязвими участници в пътното движение преди и в случай на сблъсък с моторно превозно средство и за изменение на Директива 70/156/ЕИО на Съвета

text:
Важна правна забележка

|

32003L0102

Официален вестник n° L 321 , 06/12/2003 стр. 0015 - 0025 специално чешко издание глава 13 том 32 стр. 670  - 680 специално испанско издание глава 13 том 32 стр. 670  - 680 специално унгарско издание глава 13 том 32 стр. 670  - 680 специално литвийско издание глава 13 том 32 стр. 670  - 680 LV.ES глава 13 том 32 стр. 670  - 680 MT.ES глава 13 том 32 стр. 670  - 680 PL.ES глава 13 том 32 стр. 670  - 680 SK.ES глава 13 том 32 стр. 670  - 680 специално словенско издание глава 13 том 32 стр. 670  - 680

		20031117Директива 2003/102/ЕО на Европейския парламент и на Съветаот 17 ноември 2003 годинаотносно защитата на пешеходците и останалите уязвими участници в пътното движение преди и в случай на сблъсък с моторно превозно средство и за изменение на Директива 70/156/ЕИО на СъветаЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 95 от него,като взеха предвид предложението на Комисията,като взеха предвид становището на Икономическия и социален комитет [1],в съответствие с процедурата, предвидена в член 251 от Договора [2],като имат предвид, че:(1) За ограничаване броя на жертвите на пътнотранспортни произшествия в Общността е необходимо да се въведат мерки за подобряване защитата на пешеходците и останалите уязвими участници в пътното движение преди и в случай на сблъсък с предната част на моторните превозни средства.(2) Налице е спешна необходимост от приемане на пакет от мерки за подобряване на активната и пасивната безопасност (предотвратяване на произшествията и ограничаване на вторичните последствия чрез успокояване на пътното движение и инфраструктурни подобрения) на уязвимите участници в пътното движение, такива като пешеходци, велосипедисти и мотоциклетисти в рамките на програмата за действие в сферата на безопасността на пътното движение.(3) Вътрешният пазар включва зона без вътрешни граници, в която трябва да бъде осигурено свободното движение на стоки, лица, услуги и капитали, за която цел в Общността се прилага система за одобряване типа на моторните превозни средства; техническите изисквания за одобряване типа на моторните превозни средства в контекста на защитата на пешеходците следва да бъдат хармонизирани за предотвратяване приемането на изисквания, които са различни за различните държави-членки, и осигуряване на правилното функциониране на вътрешния пазар.(4) Целите по отношение защитата на пешеходците могат да бъдат постигнати чрез съчетаване на мерки за активна и пасивна безопасност; препоръките на Европейския комитет за подобряване на безопасността на превозните средства (ЕКПБПС) от месец юни 1999 г. са обект на широко единомислие във въпросната сфера; с тези препоръки се предлагат изисквания по отношение на оформлението на предните конструкции на някои категории моторни превозни средства с оглед на ограничаването на тяхната агресивност; настоящата директива въвежда изпитвания и пределни стойности в съответствие с препоръките на ЕКПБПС.(5) Комисията би следвало да извърши проучване за целесъобразността от разширяване на обхвата на настоящата директива с включване на превозни средства с максимална маса до 3,5 тона, и да докладва своите констатации на Европейския парламент и Съвета.(6) Настоящата директива би следвало да се разглежда като един от елементите от обхвата на по-голям пакет от мерки, които следва да бъдат предприети от Общността, индустрията и съответните власти на държавите-членки, основаващ се на обмена на информация за най-добрите практики и третиращ безопасността на пешеходците и останалите уязвими участници в пътното движение преди произшествията (активна безопасност), по време на произшествията (пасивна безопасност) и след произшествията, в контекста на участниците в пътното движение, превозните средства и инфраструктурата.(7) Предвид скоростта на технологичното развитие във въпросната област, от страна на индустрията могат да бъдат предложени алтернативни мерки, които да са поне еквивалентни като действителна ефективност, на изискванията от настоящата директива — както пасивни, така и съчетания от активни и пасивни мерки — и същите да се оценят с вземане под внимание на проведено до 1 юли 2004 г. от независими експерти проучване за целесъобразността; въвеждането на алтернативни мерки, поне еквивалентни като действителна ефективност, би наложило необходимост от адаптиране или допълване на настоящата директива.(8) Предвид непрестанния прогрес при изследванията и техниката в сферата на защитата на пешеходците, е целесъобразно да се допусне известна степен на гъвкавост във въпросната област. В съответствие с това, настоящата директива би следвало да утвърди основополагащи разпоредби за защита на пешеходците под формата на изпитвания за задължително провеждане върху нови типове превозни средства и нови превозни средства. С решение на Комисията би следвало да бъдат приети технически предписания за провеждане на подобни изпитвания.(9) Бързото развитие на технологиите в сферата на активната безопасност извежда на преден план системи за смекчаване и предотвратяване на сблъсъка, например, чрез намаляване на скоростта на сблъсъка и коригиране на направлението на удара, които осигуряват значими придобивки по линия на безопасността. Настоящата директива би следвало да насърчи развитието на подобни технологии.(10) Асоциациите на представителите на европейските, японските и корейските производители на моторни превозни средства поеха ангажимент да започнат да прилагат препоръките на ЕКПБПС по отношение на пределните стойности и изпитванията, или алтернативни мерки с поне равностоен ефект, от 2010 г. и първа поредица от пределни стойности и изпитвания за прилагане от 2005 г. по отношение на нови типове превозни средства, и да прилагат първата поредица от изпитвания по отношение на 80 % от всички нови превозни средства от 1 юли 2010 г., на 90 % от всички нови превозни средства от 1 юли 2011 г. и на всички нови превозни средства от 31 декември 2012 г.(11) Настоящата директива би следвало, също така, да допринесе за установяването на високо ниво на защита в контекста на международното хармонизиране на законодателството в тази сфера, което стартира по силата на Споразумението между ООН и ИКЕ от 1998 г. относно въвеждането на международни технически правила за колесни превозни средства, оборудване и части, които могат да се инсталират на и/или използват в колесни превозни средства.(12) Настоящата директива е една от специалните директиви, които следва да бъдат спазвани за целите на постигането на съответствие с процедурата за типово одобрение ЕО, въведена с Директива 70/156/ЕИО на Съвета от 6 февруари 1970 г. за сближаване на законодателствата на държавите-членки относно типовото одобрение за моторни превозни средства и техните ремаркета [3].(13) По тези причини Директива 70/156/ЕИО следва да се измени,ПРИЕХА НАСТОЯЩАТА ДИРЕКТИВА:Член 11. Настоящата директива се отнася до предните повърхности на превозни средства. По смисъла на настоящата директива, "превозно средство" означава всяко моторно превозно средство, отговарящо на определението в член 2 от приложение II към Директива 70/156/ЕИО, от категория М1, с максимална маса не по-голяма от 2,5 тона, и от категория N1, производна на М1, с максимална маса не по-голяма от 2,5 тона.2. Настоящата директива има за цел да ограничи нанасянето на телесни повреди на пешеходците и останалите уязвими участници в пътното движение, ударени от предните повърхности на превозните средства, дефинирани в параграф 1.Член 21. Считано от 1 януари 2004 г. никоя държава-членка не може, на основания, свързани със защитата на пешеходците:- да откаже да предостави, по отношение на даден тип превозни средства, типово одобрение ЕО или прилаганото в съответната държава-членка типово одобрение, или- да забрани регистрацията, продажбата или въвеждането в употреба на превозни средства,при положение, че превозните средства удовлетворяват техническите изисквания, предвидени в точка 3.1. или 3.2. от приложение I.2. Считано от 1 октомври 2005 г. държавите-членки спират да предоставят:- одобрения на типа на ЕО, или- прилаганите в съответните държави-членки одобрения на типа,с изключение на случаите, в които действат разпоредбите от член 8, параграф 2 от Директива 70/156/ЕИО, за който и да било тип превозни средства, на основания, свързани със защитата на пешеходците, ако не са удовлетворени техническите изисквания, предвидени в точка 3.1. или 3.2. от приложение I.3. Параграф 2 не се прилага по отношение на превозни средства, които не се различават по отношение на главните аспекти на конструкцията на каросерията и конструкцията пред А-стойките, от типове превозни средства, за които е било предоставено одобрение на ЕО или прилаганото в съответната държава-членка одобрение, преди 1 октомври 2005 г., и които вече не са били одобрявани по смисъла на настоящата директива.4. Считано от 1 септември 2010 г. държавите-членки спират да предоставят:- одобрения на типа на ЕО, или- прилаганите в съответните държави-членки одобрения на типа,с изключение на случаите, в които действат разпоредбите от член 8, параграф 2 от Директива 70/156/ЕИО, за който и да било тип превозни средства, на основания, свързани със защитата на пешеходците, ако не са удовлетворени техническите изисквания, предвидени в точка 3.2. от приложение I към настоящата директива.5. Считано от 31 декември 2012 г. държавите-членки:- разглеждат сертификатите за съответствие, които придружават нови превозни средства в съответствие с разпоредбите от Директива 70/156/ЕИО, за невалидни по смисъла на член 7, параграф 1 от същата директива, и- забраняват регистрацията, продажбата и въвеждането в употреба на нови превозни средства, които не се придружават от сертификат за съответствие съгласно Директива 70/156/ЕИО,на основания, свързани със защитата на пешеходците, ако не са удовлетворени техническите изисквания, предвидени в точка 3.1. или 3.2. от приложение I.6. Считано от 1 септември 2015 г. държавите-членки:- разглеждат сертификатите за съответствие, които придружават нови превозни средства в съответствие с разпоредбите от Директива 70/156/ЕИО, за невалидни по смисъла на член 7, параграф 1 от същата директива, и- забраняват регистрацията, продажбата и въвеждането в употреба на нови превозни средства, които не се придружават от сертификат за съответствие съгласно Директива 70/156/ЕИО,на основания, свързани със защитата на пешеходците, ако не са удовлетворени техническите изисквания, предвидени в точка 3.2. от приложение I.Член 3Ако не е предвидено друго в разпоредбите от член 2, държавите-членки осигуряват изпитванията, постановени в точка 3.1. или 3.2. от приложение I, да се провеждат в съответствие с техническите предписания, които ще бъдат уточнени с решение на Комисията.Член 4Всеки месец всеки от одобряващите органи на държавите-членки изпраща до Комисията копие от сертификата за типово одобрение, образецът на който е показан в допълнение 2 към приложение II, за всяко превозно средство, което държавите-членки са одобрили в съответствие с настоящата директива през съответния месец.Член 51. Като взема под внимание цялата актуална информация, предоставена от одобряващите органи и заинтересованите страни, както и независимите проучвания, Комисията следи прогреса, реализиран от индустрията в сферата на защитата на пешеходците, и следва да извърши до 1 юли 2004 г. независима оценка за целесъобразност, касаеща разпоредбите от приложение I, точка 3.2., и по-специално алтернативните мерки — както пасивни, така и като съчетания от активни и пасивни мерки, — които са поне еквивалентни на разпоредбите като действителна ефективност. Проучването за целесъобразността се основава, inter alia, на резултатите от практически изпитвания и независими научни изследвания.2. Ако, в резултат на оценката за целесъобразност, цитирана в параграф 1, бъде счетено за необходимо да се адаптират разпоредбите от приложение I, точка 3.2., като се включи съчетание от пасивни и активни мерки, които осигуряват най-малко същото ниво на безопасност, както съществуващите разпоредби от приложение I, точка 3.2., Комисията внася предложение до Европейския парламент и Съвета за внасяне на съответни поправки в настоящата директива.3. Доколкото адаптирането на настоящата директива се ограничава до въвеждането на алтернативни пасивни мерки, които осигуряват най-малко същото ниво на безопасност, както съществуващите разпоредби от приложение I, точка 3.2., въпросното адаптиране може да бъде извършено от Комитета за адаптиране към техническия прогрес при спазване на процедурата, утвърдена в член 13 от Директива 70/156/ЕИО.4. Преди 1 април 2006 г. и на всеки две години след това Комисията съобщава на Европейския парламент и Съвета резултатите от контрола, цитиран в параграф 1.Член 6Директива 70/156/ЕИО се изменя, както следва:1. Към приложение I се добавят следните точки:"9.23. Защита на пешеходците9.23.1. Осигурява се подробно описание, включително снимки и/или чертежи, на превозното средство по отношение на конструкцията, размерите, имащите отношение по разглеждания въпрос базови очертания и съставните материали на предната част на превозното средство (отвътре и отвън). Описанието включва подробности за всички инсталирани системи за активна защита."2. В приложение III, раздел А се добавят следните точки:"9.23. Защита на пешеходците9.23.1. Осигурява се подробно описание, включително снимки и/или чертежи, на превозното средство по отношение на конструкцията, размерите, имащите отношение по разглеждания въпрос базови очертания и съставните материали на предната част на превозното средство (отвътре и отвън). Описанието съдържа подробности за всички инсталирани системи за активна защита."3. В приложение IV, част I се добавят точка 58 и бележки под линия, както следва:Тема | Директива № | Справка с ОВ | Приложимост |М1 | М2 | М3 | N1 | N2 | N3 | O1 | O2 | O3 | O4 |"58Защита на пешеходци | 2003/ 102/ ЕО | ОВ L 321, 6.12.2003, стр. 15. | X [4] | | | X [4] [5] | | | | | | |4. Приложение XI се изменя, както следва:- в допълнение 1 се вмъква следната точка 58:"Позиция | Тема | Директива № | М1≤ 2500 (1) кг | М1> 2500 (1) кг | М2 | М3 |58 | Защита на пешеходците | 2003/102/ЕО | Х" | | | |- в допълнение 2 се добавя следната точка 58:"Позиция | Тема | Директива № | М1 | М2 | М3 | N1 | N2 | N3 | O1 | O2 | O3 | O4 |58 | Защита на пешеходците | 2003/102/ЕО" | | | | | | | | | | |- в допълнение 3 се добавя следната точка 58:"Позиция | Тема | Директива № | М2 | М3 | N1 | N2 | N3 | O1 | O2 | O3 | O4 |58 | Защита на пешеходците | 2003/102/ЕО" | | | | | | | | | |Член 71. Държавите-членки въвеждат в действие необходимите законови, подзаконови и административни разпоредби, за да се съобразят с настоящата директива преди 31 декември 2003 г. Те незабавно информират Комисията за това.Държавите-членки започват да прилагат въпросните мерки от 1 януари 2004 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Редът и условията на позоваване се определят от държавите-членки.2. Държавите-членки уведомяват Комисията за текста на основните разпоредби от националното си законодателство в областта, регулирана от настоящата директива.Член 8Настоящата директива влиза в сила в деня след нейното публикуване в Официален вестник на Европейския съюз.Член 9Адресати на настоящата директива са държавите-членки.Съставено в Брюксел на 17 ноември 2003 година.За Европейския парламентПредседателP. CoxЗа СъветаПредседателG. Alemanno[1] ОВ С 234, 30.9.2003 г., стр. 10.[2] Становище на Европейския парламент от 3 юли 2003 г. (все още непубликувано в Официален вестник) и Решение на Съвета от 4 ноември 2003 г. (все още непубликувано в Официален вестник).[3] ОВ L 42, 23.2.1970 г., стр. 1. Директива, последно изменена с Регламент (ЕО) № 807/2003 (ОВ L 122, 16.5.2003 г., стр. 36).--------------------------------------------------20031117ПРИЛОЖЕНИЕ IТЕХНИЧЕСКИ РАЗПОРЕДБИ1. ОБХВАТНастоящата директива се отнася до предните повърхности на превозните средства. По смисъла на настоящата директива, с "превозно средство" се обозначава всяко моторно превозно средство, отговарящо на определението от член 2 от приложение II към Директива 70/156/ЕИО, от категория М1 с максимална маса, която не е по-голяма от 2,5 тона, и от категория N1, която е производна от категория М1, с максимална маса, която не е по-голяма от 2,5 тона.2. ОПРЕДЕЛЕНИЯПо смисъла на настоящата директива:2.1. С "А-стойка" се обозначава крайната предна и външна опора на покрива, включена между шасито и покрива на превозното средство.2.2. С "броня" се обозначава предната долна външна конструкция на превозното средство. Същата включва всички конструктивни елементи, предназначени да осигурят защитата на превозното средство в случай на фронтален сблъсък с друго превозно средство при ниска скорост, както и всички закрепени към въпросната конструкция приспособления.2.3. С "водещ край на предния капак" се обозначава предната горна външна конструкция, включваща капака на двигателя и калниците, горните и странични елементи на конструкцията около фаровете и всички други приспособления.2.4. С "горна част на предния капак" се обозначава външната конструкция, която включва горната повърхност на всички външни конструктивни елементи с изключение на предното стъкло, А-стойките и разположените зад тях конструктивни елементи. Същата, следователно, включва, но не се ограничава до, капака на двигателя, крилата, предницата на каросерията, стеблата на чистачките и долната рама на предното стъкло.2.5. С "критерий за челния ефект" се обозначава изчислителната стойност, за даден период от време, на максималното резултантно ускорение, реализирано по време на удара.2.6. С "предно стъкло" се обозначава предния остъклен участък на превозното средство, който удовлетворява всички приложими за него изисквания от приложение I към Директива 77/649/ЕИО [1].2.7. С "тип превозни средства" се обозначава категория превозни средства, които, що се отнася до разположената пред А-стойките тяхна част, не се различават помежду си по отношение на такива съществени характеристики като:- конструкцията,- основните размери,- материалите на външната повърхност на превозното средство,- разположението на компонентите (външни или вътрешни),доколкото същите могат да се разглеждат като допринасящи неблагоприятно за резултатите от изпитванията на удар, предвидени в настоящата директива.2.8. С "максимална маса" се обозначава технически допустимата максимална маса на превозното средство без товар, обявена от производителя в съответствие с точка 2.8. от приложение I към Директива 70/156/ЕИО.3. ПРЕДВИДЕНИ ИЗПИТВАНИЯ3.1. Необходимо е да се проведат посочените по-долу изпитвания; независимо от това, пределните стойности, посочени в точки 3.1.3. и 3.1.4., се вземат под внимание единствено за целите на контрола:3.1.1. сблъсък на макет на долен крайник с бронята: необходимо е да се проведе едно от изпитванията с макет на долен крайник измежду описаните в 3.1.1.1. или 3.1.1.2.:3.1.1.1. сблъсък на макет на долната част на крака с бронята: скоростта в момента на удара при това изпитване е 40 км/час. Максималният динамичен ъгъл на прегъване в коляното е не по-голям от 21,0°, максималното динамично хлъзгащо изместване в коляното е не по-голямо от 6,0 мм и ускорението, измерено в горния край на пищяла, е не по-голямо от 200 г;3.1.1.2. сблъсък на макет на горната част на крака с бронята: скоростта в момента на удара при това изпитване е 40 км/час. Моментната сума на силите на удара по отношение на времето е не по-голяма 7,5 кН, а огъващият момент върху участващия в удара макет е не по-голям от 510 Нм;3.1.2. сблъсък на макет на глава на дете/дребен възрастен индивид с горната част на предния капак: скоростта в момента на удара при това изпитване е 35 км/час, а теглото на участващия в изпитването макет е 3,5 кг. Критерият за челния ефект не следва да бъде по-голям от 1000 за 2/3 от изпитвателния участък на капака и 2000 за останалата 1/3 от изпитвателния участък на капака;3.1.3. сблъсък на макет на горната част на крака с водещия край на предния капак: скоростта в момента на удара при това изпитване е 40 км/час. Моментната сума на силите на удара по отношение на времето не следва да бъде по-голяма от вероятната цел от 5,0 кН, а огъващият момент върху участващия в изпитването макет се отбелязва и сравнява с вероятната цел от 300 Нм;3.1.4. сблъсък на макет на глава на възрастен индивид с предното стъкло: скоростта в момента на удара при това изпитване е 35 км/час, а теглото на участващия в изпитването макет е 4,8 кг. Критерият за челния ефект се отбелязва и сравнява с вероятната цел от 1000.3.2. Необходимо е да се проведат следните изпитвания:3.2.1. сблъсък на макет на долен крайник с бронята: необходимо е да се проведе едно от изпитванията с макет на долен крайник измежду описаните в 3.2.1.1. или 3.2.1.2.:3.2.1.1. сблъсък на макет на долната част на крака с бронята: скоростта в момента на удара при това изпитване е 40 км/час. Максималният динамичен ъгъл на прегъване в коляното е не по-голям от 15,0°, максималното динамично хлъзгащо изместване в коляното е не по-голямо от 6,0 мм и ускорението, измерено в горния край на пищяла, е не по-голямо от 150 г;3.2.1.2. сблъсък на макет на горната част на крака с бронята: скоростта в момента на удара при това изпитване е 40 км/час. Моментната сума на силите на удара по отношение на времето е не по-голяма 5,0 кН, а огъващият момент върху участващия в удара макет е не по-голям от 300 Нм;3.2.2. сблъсък на макет на глава на дете с горната част на капака на двигателя: скоростта в момента на удара при това изпитване е 40 км/час, а теглото на участващия в изпитването макет е 2,5 кг. Критерият за челния ефект следва да не бъде по-голям от 1000 за цялата изпитвателна повърхност на капака;3.2.3. сблъсък на макет на горната част на крака с водещия край на предния капак: скоростта в момента на удара при това изпитване е 40 км/час. Моментната сума на силите на удара по отношение на времето не следва да бъде по-голяма от 5,0 кН, а огъващият момент върху участващия в изпитването макет следва да не бъде по-голям от 300 Нм;3.2.4. сблъсък на макет на глава на възрастен индивид с горната част на предния капак: скоростта в момента на удара при това изпитване е 40 км/час, а теглото на участващия в изпитването макет е 4,8 кг. Критерият за челния ефект следва да не бъде по-голям от 1000 за цялата изпитвателна повърхност на капака.[1] Директива 77/649/ЕИО на Съвета от 27 септември 1977 г. за сближаване на законодателствата на държавите-членки относно полето на видимост за водачите на моторните превозни средства (ОВ L 267, 19.10.1977, стр. 1). Директива, последно изменена с Директива 90/630/ЕИО на Комисията (ОВ L 341, 6.12.1990, стр. 20).--------------------------------------------------20031117ПРИЛОЖЕНИЕ IIАДМИНИСТРАТИВНИ РАЗПОРЕДБИ ЗА ТИПОВОТО ОДОБРЕНИЕ1. ЗАЯВЛЕНИЕ ЗА ПОЛУЧАВАНЕ НА ТИПОВО ОДОБРЕНИЕ ЕО1.1. Заявлението за получаване на типово одобрение ЕО съгласно член 3, параграф 4 от Директива 70/156/ЕИО за тип превозни средства по отношение на защитата на пешеходците се подава от производителя.1.2. В допълнение 1 се съдържа образец на информационния документ.1.3. На техническата служба, отговаряща за провеждането на изпитванията от обхвата на типовото одобрение, се предоставя превозно средство, представително за подлежащия на одобряване тип превозни средства.2. ПРЕДОСТАВЯНЕ НА ТИПОВО ОДОБРЕНИЕ ЕО2.1. Типово одобрение ЕО съгласно член 4, параграф 1 и член 4, параграф 3 от Директива 70/156/ЕИО се предоставя, ако изпитванията, цитирани в приложение I, са проведени в съответствие с условията от въпросното приложение и техническите предписания, цитирани в член 3 от настоящата директива.2.2. В допълнение 2 се съдържа образец на сертификата за типово одобрение ЕО.2.3. На всеки одобрен тип превозни средства се предоставя номер на одобрение в съответствие с приложение VII към Директива 70/156/ЕИО. Дадена държава-членка не може да предоставя същия номер на други типове превозни средства.2.4. При възникване на съмнения в хода на проверката за съответствието с изпитвателните процедури, се вземат под внимание всички данни или изпитвателни резултати, осигурени от производителя, които могат да послужат за валидиране на изпитванията за целите на одобряването, проведени от отговарящия за одобряването орган.3. ИЗМЕНЕНИЯ НА ТИПА И ПОПРАВКИ В ОДОБРЕНИЯТА3.1. Всички модификации на превозното средство, отразяващи се на общата форма на предната конструкция на превозното средство, които по преценката на органа биха оказали съществено влияние върху резултатите от изпитванията, налагат необходимост от провеждане на нови изпитвания.3.2. В случай на изменения на типа на превозното средство, одобрен съгласно настоящата директива, се прилагат разпоредбите от член 5 от Директива 70/156/ЕИО.4. СЪОТВЕТСТВИЕ НА ПРОИЗВОДСТВОТО4.1. Мерките за осигуряване на съответствие на типа с производството се предприемат в съответствие с разпоредбите, постановени в член 10 от Директива 70/156/ЕИО.--------------------------------------------------20031117Допълнение 1 към приложение II+++++ TIFF +++++--------------------------------------------------20031117Допълнение 2 към приложение II+++++ TIFF ++++++++++ TIFF ++++++++++ TIFF +++++--------------------------------------------------


title: Директива на Съвета от 27 ноември 1984 година относно преразглеждане на сумите, изразени в екю, в Директива 78/660/ЕИО

text:
Важна правна забележка

|

31984L0569

Официален вестник n° L 314 , 04/12/1984 стр. 0028 - 0028 специално финландско издание: глава 17 том 1 стр. 0088  специално испанско издание: глава 17 том 1 стр. 0143  специално шведско издание: глава 17 том 1 стр. 0088  специално португалско издание глава 17 том 1 стр. 0143  специално чешко издание глава 17 том 01 стр. 82  - 82 специално испанско издание глава 17 том 01 стр. 82  - 82 специално унгарско издание глава 17 том 01 стр. 82  - 82 специално литвийско издание глава 17 том 01 стр. 82  - 82 LV.ES глава 17 том 01 стр. 82  - 82 MT.ES глава 17 том 01 стр. 82  - 82 PL.ES глава 17 том 01 стр. 82  - 82 SK.ES глава 17 том 01 стр. 82  - 82 специално словенско издание глава 17 том 01 стр. 82  - 82

		19841127Директива на Съветаот 27 ноември 1984 годинаотносно преразглеждане на сумите, изразени в екю, в Директива 78/660/ЕИО(84/569/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Директива 78/660/ЕИО на Съвета от 25 юли 1978 г., приета на основание член 54, параграф 3, буква ж) от Договора относно годишните счетоводни отчети на някои видове дружества [1], и по-специално член 53, параграф 2 от нея,като взе предвид предложението на Комисията,като има предвид, че Регламент (ЕИО) № 3180/78 [2], изменен с Регламент (ЕИО) № 2626/84 [3] е определил една нова разчетна единица, наречена екю;като има предвид, че Регламент (ЕИО, Евратом) № 3308/80 [4] е заменил европейската разчетна единица с екю във всички европейски документи, приложими към датата на неговото влизане в сила;като има предвид, че членове 11 и 27 от Директива 78/660/ЕИО и чрез позоваване на нея, член 6 от Директива 83/349/ЕИО [5] и членове 20 и 21 от Директива 84/253/ЕИО [6], установява лимитите, изразени в екю за общата сума на баланса и за нетната стойност на оборота, в рамките на които държавите-членки могат да допускат известни отклонения от разпоредбите на тези директиви;като има предвид, че член 53, параграф 2 от Директива 78/660/ЕИО постановява, че по предложение на Комисията Съветът на всеки пет години пристъпва към преглед и когато това е необходимо — към промяна на сумите, изразени в екю в същата директива, в светлината на икономическото и паричното развитие в Общността;като има предвид, че измерено в постоянни величини, екюто не е запазило стойността, която е имало при приемането на Директива 78/660/ЕИО;като има предвид, че за да бъдат взети предвид валутните промени по отношение на екюто, настъпили оттогава, е важно да се изчисли отново неговата равностойност в местна валута към датата, определена в член 53, параграф 2 от Директива 78/660/ЕИО,ПРИЕ НАСТОЯЩАТА ДИРЕКТИВА:Член 1Директива 78/660/ЕИО се изменя, както следва:1. В член 11:- първо тире: "обща стойност на баланса: 1000000 ECU" се заменя с "обща стойност на баланса 1550000 ECU",- второ тире: "нетна стойност на оборота: 2000000 ECU" се заменя с "нетна стойност на оборота: 3200000 ECU".2. В член 27:- първо тире: "обща стойност на баланса: 4000000 ECU" се заменя с "обща стойност на баланса: 6200000 ECU",- второ тире: "нетна стойност на оборота: 8000000 ECU" се заменя с "нетна стойност на оборота: 12800000 ECU".3. а) В член 53 параграф 1 се заменя със следния текст:"1. За целите на настоящата директива екюто е това, определено с Регламент (ЕИО) № 3180/78 (1), изменен с Регламент (ЕИО) № 2626/84 (2). Равностойността в национална валута е тази, която се прилага към 25 юли 1983 г."б) Бележката под линия (1) се заменя със следните бележки:"(1) ОВ L 379, 30.12.1978 г., стр. 1.(2) ОВ L 247, 16.9.1984 г., стр. 1."Член 2Държавите-членки информират незабавно Комисията за законовите, подзаконовите и административните разпоредби, които въвеждат в сила съгласно настоящата директива.Член 3Адресати на настоящата директива са държавите-членки.Съставено в Брюксел на 27 ноември 1984 година.За СъветаПредседателP. Barry[1] ОВ L 222, 14.8.1978 г., стр. 11.[2] ОВ L 379, 30.12.1978 г., стр. 1.[3] ОВ L 247, 16.9.1984 г., стр. 1.[4] ОВ L 345, 20.12.1980 г., стр. 1.[5] ОВ L 193, 18.7.1983 г., стр. 1.[6] ОВ L 126, 12.5.1984 г., стр. 20.--------------------------------------------------


title: Директива 2003/38/ЕО на Съвета от 13 май 2003 година за изменение на Директива 78/660/ЕИО относно годишните счетоводни отчети на някои видове дружества по отношение на сумите, изразени в еуро

text:
Важна правна забележка

|

32003L0038

Официален вестник n° L 120 , 15/05/2003 стр. 0022 - 0023 специално чешко издание глава 17 том 01 стр. 271  - 272 специално испанско издание глава 17 том 01 стр. 271  - 272 специално унгарско издание глава 17 том 01 стр. 271  - 272 специално литвийско издание глава 17 том 01 стр. 271  - 272 LV.ES глава 17 том 01 стр. 271  - 272 MT.ES глава 17 том 01 стр. 271  - 272 PL.ES глава 17 том 01 стр. 271  - 272 SK.ES глава 17 том 01 стр. 271  - 272 специално словенско издание глава 17 том 01 стр. 271  - 272

		20030513Директива 2003/38/ЕО на Съветаот 13 май 2003 годиназа изменение на Директива 78/660/ЕИО относно годишните счетоводни отчети на някои видове дружества по отношение на сумите, изразени в еуроСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Четвърта директива 78/660/ЕИО на Съвета от 25 юли 1978 г. относно годишните счетоводни отчети на някои видове дружества [1], и по-специално член 53, параграф 2 от нея,като взе предвид предложението на Комисията [2],като има предвид, че:(1) Членове 11 и 27 от Директива 78/660/ЕИО и чрез позоваване член 6 от Седма директива 83/349/ЕИО на Съвета от 13 юни 1983 г. относно консолидираните счетоводни отчети [3], и членове 20 и 21 от Осма директива 84/253/ЕИО на Съвета от 10 април 1984 г. за одобряване на лицата, натоварени с извършването на задължителни проверки на счетоводни документи [4], посочват, изразени в еуро, прагови стойности за общия баланс и за нетния оборот, при или под които държавите-членки могат да предоставят дерогации от някои разпоредби на посочените директиви.(2) Тъй като петият петгодишен период след приемането на Директива 78/660/ЕИО приключва на 24 юли 2003 г., надлежно бе извършено преразглеждане на тези прагови стойности така, както се изисква от посочената директива. Резултатите от това преразглеждане показват, че с оглед на икономическите и паричните тенденции в Общността е необходимо да бъдат увеличени сумите, изразени в еуро.(3) Директива 78/660/ЕИО следва да бъде съответно изменена,ПРИЕ НАСТОЯЩАТА ДИРЕКТИВА:Член 1Директива 78/660/ЕИО се изменя, както следва:1. в член 11:а) първият параграф се изменя, както следва:i) в първо тире думите "обща балансова сума: 3125000 EUR" се заменят с думите "обща балансова сума: 3650000 EUR";ii) във второ тире думите "нетен оборот: 6250000 EUR" се заменят с думите "нетен оборот: 7300000 EUR";б) добавя се следният параграф:"В случая на държавите-членки, които не са приели еурото, сумата в националната парична единица, която е еквивалентна на сумите, посочени в първи параграф, ще се получава чрез прилагане на обменния курс, публикуван в Официален вестник на Европейския съюз на датата на влизане в сила на директивата, определяща размера на тези суми в резултат на преразглеждането, предвидено в член 53, параграф 2.";2. в член 27:а) първият параграф се изменя, както следва:i) в първо тире думите "обща балансова сума: 12500000 EUR" се заменят с думите "обща балансова сума: 14600000 EUR";ii) във второ тире думите "нетен оборот: 25000000" EUR се заменят с думите "нетен оборот: 29200000 EUR";б) добавя се следният параграф:"В случая на държавите-членки, които не са приели еурото, сумата в националната парична единица, която е еквивалентна на сумите, посочени в първи параграф, ще се получава чрез прилагане на обменния курс, публикуван в Официален вестник на Европейския съюз на датата на влизането в сила на директивата, определяща размера на тези суми в резултат на преразглеждането, предвидено в член 53, параграф 2."Член 21. Държавите-членки приемат мерките, необходими, за да се съобразят с настоящата директива, ако и когато решат да използват възможността, предвидена в членове 11 и 27 от Директива 78/660/ЕИО. Те незабавно информират Комисията за това.Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби на националното законодателство, които те приемат в областта, уредена с настоящата директива.Член 3Настоящата директива влиза в сила в деня на публикуването ѝ в Официален вестник на Европейския съюз.Член 4Адресати на настоящата директива са държавите-членки.Съставено в Брюксел на 13 май 2003 година.За СъветаПредседателA.-A. Tsochatzopoulos[1] ОВ L 222, 14.8.1978 г., стр. 11. Директива, последно изменена с Директива 2001/65/ЕО (ОВ L 283, 27.10.2001 г., стр. 28).[2] Предложение от 24.1.2003 г. (все още непубликувано в Официален вестник).[3] ОВ L 193, 18.7.1983 г., стр. 1. Директива, последно изменена с Директива 2001/65/ЕО.[4] ОВ L 126, 12.5.1984 г., стр. 20.--------------------------------------------------


title: Директива 2007/3/EO на Комисията от 2 февруари 2007 година за изменение, за целите на привеждане в съответствие с техническия прогрес, на приложения I и II към Директива 96/74/ЕО на Европейския парламент и на Съвета относно наименованията на текстилните продукти (Текст от значение за ЕИП )

text:
               3.2.2007

               BG

               Официален вестник на Европейския съюз

               L 28/12

      ДИРЕКТИВА 2007/3/EO НА КОМИСИЯТА

   от 2 февруари 2007 година
   за изменение, за целите на привеждане в съответствие с техническия прогрес, на приложения I и II към Директива 96/74/ЕО на Европейския парламент и на Съвета относно наименованията на текстилните продукти
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 96/74/ЕО на Европейския парламент и на Съвета от 16 декември 1996 г. относно наименованията на текстилните продукти (1), и по-специално член 16, параграф 1 от нея,
   като има предвид, че:

               (1)

               Директива 96/74/ЕО установява правилата на етикетирането или маркирането на продуктите по отношение на техния състав от текстилни нишки, за да осигури посредством това защита на интересите на потребителите. Текстилните продукти могат да бъдат пускани на пазара на Общността само ако отговарят на разпоредбите на посочената директива.

               (2)

               С оглед на неотдавнашните констатации на техническа работна група, за целите на привеждане на Директива 96/74/ЕО в съответствие с техническия прогрес е необходимо да се добави влакното Eластoлeфин към списъка на влакна, установен в приложения I и II към посочената директива.

               (3)

               Директива 96/74/ЕО следва съответно да бъде изменена.

               (4)

               Мерките, предвидени в настоящата директива, са в съответствие със становището на Комитета за директивите, отнасящи се до наименованията на текстилните продукти и етикетирането им,

         ПРИЕ НАСТОЯЩАТА ДИРЕКТИВА:
   Член 1
   Директива 96/74/ЕО се изменя, както следва:

               1.

               В приложение І се добавя следният ред 46:

                           „46

                           Eластoлeфин

                           Влакно, съставено най-малко от 95 % (от масата) от макромолекули, свързани частично с напречни връзки, съставено от етилен и поне един друг олефин, което при опъване до размер един и половина пъти на нормалната дължина и при отпускане бързо и трайно възстановява първоначалната си дължина“

               2.

               В приложение II се добавя следният ред 46:

                           „46

                           Eластoлeфин

                           1,50“

         Член 2
   1.   Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива най-късно до 2 февруари 2008 г. Те незабавно съобщават на Комисията текста на тези разпоредби, както и таблица на съответствието между тези разпоредби и настоящата директива.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното си законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден от публикуването й в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 2 февруари 2007 година.

            За Комисията

         Günter VERHEUGEN

            Заместник-председател

      (1)  ОВ L 32, 3.2.1997 г., стр. 38. Директива, последно изменена с Директива 2006/3/ЕО на Комисията (OВ L 5, 10.1.2006 г., стр. 14).


title: Директива 2009/49/ЕО на Европейския парламент и на Съвета от 18 юни 2009 година за изменение на директиви на Съвета 78/660/ЕИО и 83/349/ЕИО относно определени изисквания за оповестяване за средни по размер дружества и задължението за изготвяне на консолидирани счетоводни отчети (Текст от значение за ЕИП)

text:
               26.6.2009

               BG

               Официален вестник на Европейския съюз

               L 164/42

      ДИРЕКТИВА 2009/49/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 18 юни 2009 година
   за изменение на директиви на Съвета 78/660/ЕИО и 83/349/ЕИО относно определени изисквания за оповестяване за средни по размер дружества и задължението за изготвяне на консолидирани счетоводни отчети
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаването на Европейската общност, и по-специално член 44, параграф 1 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   в съответствие с процедурата, предвидена в член 251 от Договора (2),
   като имат предвид че:

               (1)

               В заключенията на Председателството Европейският съвет от 8 и 9 март 2007 г. подчерта, че намаляването на административната тежест е важно за стимулиране на икономиката на Европа, особено с оглед на ползите, които то може да донесе на малките и средни предприятия. Съветът подчерта, че е необходимо голямо съвместно усилие от страна както на Европейския съюз, така и на държавите-членки за намаляване на административната тежест.

               (2)

               Счетоводството и одитът са области, за които се установи, че административната тежест за дружествата в Общността може да бъде намалена.

               (3)

               Съобщението на Комисията от 10 юли 2007 г. относно опростена бизнес среда за дружества в областите на дружественото право, счетоводството и одита установи, че са необходими изменения на Четвъртата директива на Съвета 78/660/ЕИО от 25 юли 1978 г. относно годишните счетоводни отчети на някои видове дружества (3) и Седмата директива на Съвета 83/349/ЕИО от 13 юни 1983 г. относно консолидираните счетоводни отчети (4). Специално внимание е обърнато на по-нататъшното облекчаване на отчетната тежест, наложена на малките и средните по размер дружества.

               (4)

               В миналото бяха извършени известен брой промени, с цел да се даде възможност на дружествата, попадащи в приложното поле на директиви 78/660/ЕИО и 83/349/ЕИО да използват счетоводни методи в съответствие с международните стандарти за финансова отчетност (МСФО). Съгласно Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международните счетоводни стандарти (5) дружествата, чиито ценни книжа са допуснати до търговия на регулиран пазар на която и да е държава-членка, трябва да подготвят техните консолидирани отчети в съответствие с МСФО, и като следствие са освободени от повече от изискванията, установени в директиви 78/660/ЕИО и 83/349/ЕИО. Тези директиви, обаче, все още формират основата на счетоводството за малки и средни по размер дружества в Общността.

               (5)

               Малките и средни по размер дружества често са предмет на същите правила като по-големите, но техните специфични счетоводни потребности рядко са били оценявани. В частност увеличаващият се брой от изисквания за оповестяване поражда безпокойство за такива дружества. Обширните правила за отчетността създават финансова тежест и могат да възпрепятстват ефективното използване на капитал за продуктивни цели.

               (6)

               Прилагането на Регламент (ЕО) № 1606/2002 също така подчерта необходимостта от изясняване на връзката между счетоводните стандарти, изисквани от Директива 83/349/ЕИО и МСФО.

               (7)

               Когато разходите за учредяване могат да се разглеждат като активи в баланса, член 34, параграф 2 от Директива 78/660/ЕИО изисква тези разходи да бъдат обяснени в бележките към отчетите. Малките дружества могат да бъдат освободени от това изискване за оповестяване съгласно член 44, параграф 2 от същата директива. С цел да се намали ненужната административна тежест, следва също да бъде възможно освобождаването на средни по размер дружества от тези задължения за оповестяване.

               (8)

               Директива 83/349/ЕИО изисква предприятието майка да подготви консолидирани отчети, дори ако само едно от дъщерните предприятия или всички от тях са с незначителен характер за целите на член 16, параграф 3 от тази директива. Вследствие на това тези предприятия попадат в приложното поле на Регламент (ЕО) № 1606/2002 и следователно трябва да подготвят техните консолидирани финансови отчети в съответствие с МСФО. Това изискване се счита за обременително в случаите, когато предприятието майка има само дъщерни предприятия с незначителен характер. Следователно предприятието майка следва да бъде освободено от задължението за съставяне на консолидирани счетоводни отчети и консолидиран годишен отчет, ако то има само предприятия дружества с незначителен характер, когато са разглеждани индивидуално и като цяло. Въпреки че това законово задължение следва да бъде премахнато, предприятието майка следва да продължи да може да съставя консолидирани счетоводни отчети и консолидиран годишен отчет по своя инициатива.

               (9)

               Доколкото целта на настоящата директива, а именно намаляване на административната тежест, свързана със задълженията за оповестяване на средните по размер дружества в рамките на Общността, не може да бъде постигната в достатъчна степен от държавите-членки и следователно, поради обхвата и последиците на действието, може да бъде по-добре постигната на общностно равнище, Общността може да приеме мерки в съответствие с принципа за субсидиарност, уреден в член 5 от Договора. В съответствие с принципа на пропорционалност, уреден в същия член, настоящата директива не надхвърля необходимото за постигането на тази цел.

               (10)

               Директиви 78/660/ЕИО и 83/349/ЕИО следва да бъдат съответно изменени.

               (11)

               В съответствие с точка 34 от Междуинституционалното споразумение за по-добро законотворчество (6), държавите-членки се насърчават да изготвят, за себе си и в интерес на Общността, таблици, които доколкото е възможно илюстрират съответствието между тази директива и мерките за нейното транспониране, и да ги направят обществено достояние,

         ПРИЕХА НАСТОЯЩАТА ДИРЕКТИВА:
   Член 1
   Изменение на Директива 78/660/ЕИО
   В член 45, параграф 2 от Директива 78/660/ЕИО първото изречение на втората алинея се заменя със следното:
   „Държавите-членки могат да разрешат на дружествата по член 27 да пропуснат оповестяването на информацията по член 34, параграф 2 и член 43, параграф 1, точка 8.“
   Член 2
   Изменение на Директива 83/349/ЕИО
   В член 13 от Директива 83/349/ЕИО се създава следният параграф:

      „2а.   Без да се засягат разпоредбите на член 4, параграф 2 и членове 5 и 6, всяко предприятие майка, уреждано от националното право на държавата-членка, което има само дъщерни предприятия, които са с незначителен характер за целите на член 16, параграф 3, разглеждани едновременно индивидуално и като цяло, се освобождава от задължението, наложено в член 1, параграф 1.“

   Член 3
   Транспониране
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, преди 1 януари 2011 г. Те незабавно информират Комисията за това.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното право, които те приемат в областта, уредена с настоящата директива.
   Член 4
   Влизане в сила
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 5
   Адресати
   Адресати на настоящата директива са държавите-членки.

      Съставено в Брюксел на 18 юни 2009 година.

            За Европейския парламент

            Председател

         H.-G. PÖTTERING

            За Съвета

            Председател

         Š. FÜLE

      (1)  ОВ С 77, 31.3.2009 г., стр. 37.

      (2)  Становище на Европейския парламент от 18 декември 2008 г. (все още непубликувано в Официален вестник) и Решение на Съвета от 11 май 2009 г.

      (3)  ОВ L 222, 14.8.1978 г., стр. 11.

      (4)  ОВ L 193, 18.7.1983 г., стр. 1.

      (5)  ОВ L 243, 11.9.2002 г., стр. 1.

      (6)  ОВ C 321, 31.12.2003 г., стр. 1.


title: Директива 2003/15/ЕO на Европейския Парламент и на Съвета от 18 юни 2003 година за изменение на Директиви 78/660/ЕИО, 83/349/ЕИО, 86/635/ЕИО и 91/674/ЕИО на Съвета относно годишните и консолидираните счетоводни отчети на някои видове дружества, банки и други финансови институции и застрахователни предприятия (текст от значение за ЕИП)

text:
Важна правна забележка

|

32003L0051

Официален вестник n° L 178 , 17/07/2003 стр. 0016 - 0022 специално чешко издание глава 17 том 01 стр. 273  - 279 специално испанско издание глава 17 том 01 стр. 273  - 279 специално унгарско издание глава 17 том 01 стр. 273  - 279 специално литвийско издание глава 17 том 01 стр. 273  - 279 LV.ES глава 17 том 01 стр. 273  - 279 MT.ES глава 17 том 01 стр. 273  - 279 PL.ES глава 17 том 01 стр. 273  - 279 SK.ES глава 17 том 01 стр. 273  - 279 специално словенско издание глава 17 том 01 стр. 273  - 279

		20030618Директива 2003/15/ЕO на Европейския Парламент и на Съветаот 18 юни 2003 годиназа изменение на Директиви 78/660/ЕИО, 83/349/ЕИО, 86/635/ЕИО и 91/674/ЕИО на Съвета относно годишните и консолидираните счетоводни отчети на някои видове дружества, банки и други финансови институции и застрахователни предприятия(текст от значение за ЕИП)ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 44, параграф 1 от него,като взеха предвид предложението на Комисията [1],като взеха предвид становището на Икономическия и социален комитет [2],в съответствие с процедурата, установена в член 251 от Договора [3],като имат предвид, че:(1) На заседанието си в Лисабон от 23— 24 март 2000 г., на което бе подчертана необходимостта да се ускори завършването на вътрешния пазар на финансови услуги, Европейският съвет определи срок 2005 г. за изпълнението на Плана за действие на Комисията за финансовите услуги и насърчи предприемането на стъпки за подобряване на сравнимостта на финансовите отчети, изготвяни от дружествата на Общността, чиито ценни книжа се допускат за търговия на регулиран пазар (наричани по-нататък "дружества, котирани на фондовата борса").(2) На 13 юни 2000 г. Комисията публикува своето съобщение, озаглавено "Стратегия на ЕО за финансова отчетност: пътят напред", в което бе предложено всички дружества, котирани на фондовата борса, да подготвят своите консолидирани счетоводни отчети в съответствие с единен набор от счетоводни стандарти, а именно Международните счетоводни стандарти (МСС), най-късно до 2005 г.(3) Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международните счетоводни стандарти [4] (наричан по-нататък "Регламент за МСС") въведе изискването от 2005 г. нататък всички дружества, котирани на фондовата борса, да изготвят своите консолидирани счетоводни отчети в съответствие с МСС, възприети за прилагане в рамките на Общността. Регламентът предвижда и възможност за държавите-членки да разрешат или да изискват прилагането на възприетите МСС при подготвянето на годишните счетоводни отчети и да разрешат или изискват прилагането на възприетите МСС от дружества, които не се котират на фондовата борса.(4) Регламентът за МСС предвижда, че за да се приеме даден международен счетоводен стандарт за прилагането му в Общността, е необходимо той да отговаря на основното изискване на Четвърта директива 78/660/ЕИО на Съвета от 25 юли 1978 г. относно годишните счетоводни отчети на някои видове дружества [5] и Седма директива 83/349/ЕИО на Съвета от 13 юни 1983 г. относно консолидираните счетоводни отчети [6], тоест прилагането на счетоводния стандарт води до вярно и справедливо представяне на финансовото състояние и изпълнение на дадено предприятие — настоящият принцип се разглежда с оглед на упоменатата директива, без да се прилага в строго съответствие с всяка отделна разпоредба от тези директиви.(5) Тъй като годишните и консолидираните счетоводни отчети на предприятията, предмет на Директиви 78/660/ЕИО и 83/349/ЕИО, които не са изготвени в съответствие с Регламента за МСС, ще продължат да прилагат тези директиви като основен източник за своите счетоводни изисквания в Общността, важно е да съществува равнопоставеност между дружествата в Общността, които прилагат МСС, и тези, които не ги прилагат.(6) За целите както на възприемането на МСС, така и на прилагането на Директиви 78/660/ЕИО и 83/349/ЕИО е желателно посочените директиви да отразяват развитието в международното счетоводство. В това отношение съобщението на Комисията, озаглавено "Хармонизация на счетоводството: нова стратегия по отношение на международната хармонизация" призовава Европейския съюз да работи за поддържане на съответствието между директивите за счетоводството на Общността и развитието в определянето на Международните счетоводни стандарти, и по-специално в рамките на Комитета по международни стандарти (КМСС).(7) Държавите-членки следва да могат да модифицират представянето на отчета за приходите и разходите и счетоводния баланс в съответствие с международното развитие, както е изразено в стандартите, издадени от Борда за международни счетоводни стандарти (БМСС).(8) Държавите-членки следва да могат да разрешават или изискват прилагането на преоценки и на справедлива стойност в съответствие с международното развитие, както е показано в стандартите, издадени от Борда за международни счетоводни стандарти (БМСС).(9) Годишният отчетен доклад и консолидираният годишен отчет са важни елементи на финансовата отчетност. Подобряването в съответствие с текущата най-добра практика на съществуващото изискване за държавите-членки да представят справедлив преглед на развитието на фирмата и на нейното състояние по начин, съответстващ на големината и сложността на фирмата, е необходимо, за да се насърчи по-голямо съответствие и да се дадат допълнителни насоки относно това каква информация се очаква да съдържа т. нар. "справедлив преглед". Информацията следва да не се ограничава до финансовите аспекти на стопанската дейност на дружеството. Очаква се, че където е уместно, това следва да води до анализ на аспектите, свързани с околната среда и със социалните аспекти, необходими за разбирането на развитието, изпълнението или състоянието на дружеството. Това също е в съответствие с Препоръка 2001/453/ЕО на Комисията от 30 май 2001 г. относно признаването, измерването и оповестяването на проблемите, свързани с околната среда, в годишните счетоводни отчети и в годишните доклади на дружествата [7]. Въпреки това, като имат предвид развитието на финансовата отчетност и като имат предвид потенциалната тежест върху предприятия под определен размер, държавите-членки могат да изберат да освободят такива предприятия от задължението да предоставят нефинансова информация в случая на годишния отчет.(10) Различията в изготвянето и представянето на одиторския доклад намаляват сравнимостта и отклоняват разбирането на потребителя от този жизненоважен аспект на финансовата отчетност. Подобрената съвместимост следва да се постигне чрез изменения, отговарящи на текущата най-добра международна практика, на специфичните изисквания по отношение на формата и съдържанието на даден одиторски доклад. Основното изискване, че одиторското становище установява дали годишните или консолидираните счетоводни отчети дават вярно и справедливо представяне в съответствие със съответната рамка за финансова отчетност, не представлява ограничение на обхвата на това становище, а пояснява контекста, в който то е изразено.(11) Директиви 78/660/ЕИО и 83/349/ЕИО следва да бъдат съответно изменени. Освен това, необходимо е също да се измени Директива 86/635/ЕИО на Съвета от 8 декември 1986 г. относно годишните счетоводни отчети и консолидираните счетоводни отчети на банките и другите финансови институции [8].(12) БМСС разработва и усъвършенства счетоводните стандарти, приложими за застрахователни дейности.(13) На застрахователните предприятия следва също да се разрешава да използват счетоводство, основано на справедливата стойност, както е изразено в съответните стандарти, издадени от БМСС.(14) В тази връзка Директива 91/674/ЕИО на Съвета от 19 декември 1991 г. относно годишните счетоводни отчети и консолидираните счетоводни отчети на застрахователните предприятия [9] следва да бъде изменена.(15) Тези изменения ще премахнат всички несъответствия между Директиви 78/660/ЕИО, 83/349/ЕИО, 86/635/ЕИО и 91/674/ЕИО, от една страна, и МСС, съществуващи към 1 май 2002 г., от друга страна,ПРИЕХА НАСТОЯЩАТА ДИРЕКТИВА:Член 1Директива 78/660/ЕИО се изменя, както следва:1. В член 2, параграф 1 се добавя следната алинея:"Държавите-членки могат да разрешават или изискват включването на други отчети в годишните отчети, в допълнение към документите, предвидени в първа алинея."2. В член 4 се добавя следният параграф:"6. Държавите-членки могат да разрешават или да изискват представянето на сумите в рамките на позициите в Отчета за приходите и разходите и счетоводния баланс, имащи отношение към същността на отчитаната сделка или договореност. Подобно разрешение или изискване може да се ограничи до определени категории дружества и/или до консолидираните счетоводни отчети, както е определено в Седма директива 83/349/ЕИО на Съвета от 13 юни 1983 г. относно консолидираните счетоводни отчети []..3. В член 8 се добавя следната алинея:"Държавите-членки могат да разрешават на дружествата или да изискват от тях да възприемат схемата на представянето на счетоводния баланс, предвидена в член 10а като алтернатива на другите предписани или разрешени схеми."4. В член 9 под рубриката "Задължения", в буква "Б" заглавието "Провизии за задължения и разходи" се заменя с "Провизии".5. В Член 10, буква "Й" заглавието "Провизии за задължения и разходи" се заменя с "Провизии";6. Добавя се следният член:"Член 10аВместо представянето на позициите в счетоводния баланс в съответствие с членове 9 и 10, държавите-членки могат да разрешават на дружествата или да изискват от тях или от определени категории дружества да представят тези позиции на базата на разграничаването между текущи и нетекущи позиции, при условие че предоставената информация е най-малкото равностойна на тази, която иначе се изисква съгласно членове 9 и 10."7. Член 20 се изменя, както следва:а) параграф 1 се заменя със следното:"1. Провизиите са предназначени да покриват задължения, чийто характер е ясно дефиниран и които към датата на счетоводния баланс е вероятно да бъдат направени или е сигурно, че ще бъдат направени, но не е сигурна сумата или датата, на която ще възникнат.";б) параграф 3 се заменя със следното:"3. Провизиите не могат да бъдат използвани за коригиране на стойността на активите."8. В член 22 се добавя следният параграф:"Чрез дерогация от член 2, параграф 1 държавите-членки могат да разрешават на дружествата или да изискват от всички дружества или от определени категории дружества да представят отчет за своето изпълнение вместо представяне на позициите на приходите и разходите в съответствие с членове 23—26, при условие че предоставената информация е най-малкото равностойна на тази, която иначе се изисква съгласно посочените членове."9. Член 31 се изменя, както следва:а) в параграф 1, буква в) буква бб) се заменя, както следва:"бб) трябва да се вземат предвид всички задължения, възникващи в течение на въпросната финансова година или на предходната такава, даже ако такива задължения станат явни едва между датата на счетоводния баланс и датата, на която той е съставен,";б) добавя се следният параграф:"1а. В допълнение на тези суми, отчетени в съответствие с параграф 1, буква в), буква бб), държавите-членки могат да разрешават или да изискват да се вземат предвид всички предвидими задължения и евентуални загуби, възникнали в течение на въпросната финансова година или на предходната такава, даже ако такива задължения станат явни едва между датата на счетоводния баланс и датата, на която той е съставен."10. В член 33, параграф 1, буква в) се заменя със следното:"в) преоценка на дълготрайните активи;".11. В член 42 първата алинея се заменя със следния текст:"Провизиите не могат да превишават размера на необходимите суми."12. Добавят се следните членове:"Член 42дЧрез дерогация от член 32 държавите-членки могат да разрешават или изискват по отношение на всички дружества или всякакви категории дружества оценката на специфицирани категории активи, различни от финансови инструменти в размери, определени чрез посочването на справедливата стойност.Подобно разрешение или изискване може да бъде ограничено до консолидираните счетоводни отчети, както е определено в Директива 83/349/ЕИО.Член 42еНезависимо от член 31, параграф 1, буква в), държавите-членки могат да разрешават или изискват по отношение на всички дружества или всякакви категории дружества, когато даден актив се оценява съгласно член 42д, промяната на стойността да се включи в Отчета за приходите и разходите."13. В член 43, параграф 1, точка 6 позоваването на "членове 9 и 10" се заменя с позоваване на "членове 9, 10 и 10а".14. Член 46 се изменя, както следва:а) параграф 1 се заменя със следния текст:"1. а) Годишният отчет включва най-малкото справедлив преглед на развитието и изпълнението на стопанската дейност на дружеството и неговото състояние, заедно с описание на главните рискове и несигурности, пред които е изправено.Прегледът представлява балансиран и изчерпателен анализ на развитието и изпълнението на стопанската дейността на дружеството и неговото състояние в съответствие с неговата големина и сложността на дейността му.б) Дотолкова, доколкото е необходимо за разбирането на развитието, изпълнението или състоянието на дружеството, анализът включва финансови, а където е подходящо, и нефинансови ключови показатели за изпълнението, имащи отношение към конкретна стопанска дейност, включително информация, отнасяща се до въпроси, свързани с околната среда и персонала.в) При предоставянето на анализа си годишният отчет, където е подходящо ще дава и допълнителни обяснения за сумите, отчетени в годишните счетоводни отчети.";б) добавя се следният параграф:"4. Държавите-членки могат да изберат да предоставят дерогация на дружествата, обхванати в член 27, от задължението, предвидено в параграф 1, буква б) по-горе, доколкото то се отнася до нефинансова информация."15. В член 48 третото изречение се заличава.16. В член 49 третото изречение се заменя със следния текст:"Докладът на лицето или лицата, отговарящи за одитирането на годишните счетоводни отчети (наричани по-нататък "законово установените одитори"), не придружава това публикуване, но ще бъде оповестен независимо от това, дали е изразено неквалифицирано, квалифицирано или отрицателно одиторско мнение, или независимо от това, дали законово установените одитори не са могли да изразят одиторско мнение. Той ще бъде оповестен също и независимо от това, дали докладът на законово установените одитори съдържа позоваване на някакви въпроси, към които законово установените одитори са обърнали внимание чрез подчертаването им, без квалифициране на одиторското мнение."17. Член 51, параграф 1 се заменя със следното:"1. Годишните счетоводни отчети на дружествата се одитират от едно или повече лица, одобрени от държавите-членки за извършването на законово установени одити на базата на Осма директива 84/253/ЕИО на Съвета от 10 април 1984 г. относно одобряването на лицата, натоварени с извършването на задължителни проверки на счетоводни документи [].Законово установените одитори ще предоставят също така становище относно съответствието или относно други аспекти на годишния отчет в сравнение с годишните счетоводни отчети за същата финансова година.18. Добавя се следният член:"Член 51а1. Докладът на законово установените одитори включва:а) въведение, което най-малкото ще идентифицира годишните счетоводни отчети, които подлежат на законоустановен одит, заедно с рамката за финансовата отчетност, която е приложена при тяхното подготвяне;б) описание на обхвата на законоустановения одит, който най-малкото ще идентифицира одитните стандарти, в съответствие с които е проведен законоустановеният одит;в) одиторско становище, което ясно изразява становището на законово установените одитори за това, дали годишните счетоводни отчети дават вярно и справедливо представяне, в съответствие с прилаганата рамка за финансова отчетност и, където е уместно, дали годишните счетоводни отчети отговарят на законовите изисквания; одиторското становище ще бъде или неквалифицирано, квалифицирано, отрицателно становище, или, ако законово установените одитори не могат да дадат одиторско становище — отказ от становище;г) позоваване на някакви въпроси, към които законово установените одитори са обърнали вниманието чрез подчертаването им, без квалифициране на одиторското становище;д) становище относно съответствието или относно други аспекти на годишния отчет в сравнение с годишни счетоводни отчети за същата финансова година.2. Законово установените одитори слагат подпис и дата на отчета."19. Член 53, параграф 1 се заличава.20. Добавят се следните членове:"Член 53аДържавите-членки няма да предоставят дерогациите, установени в членове 11, 27, 46, 47 и 51 по отношение на дружества, чиито ценни книжа са разрешени за търгуване на регулиран пазар на някоя държава-членка по смисъла на член 1, параграф 13 от Директива 93/22/ЕИО на Съвета от 10 май 1993 г. относно инвестиционните услуги в областта на ценните книжа [].21. В член 56, параграф 1 позоваването на "членове 9 и 10" се заменя с позоваване на "членове 9,10 и 10а".22. В член 60, първи параграф думите "на базата на пазарната им стойност" се заменя с думите "на база на справедливата им цена".23. В член 61а позоваването на "членове от 42а до 42 г" се заменя с позоваването на "членове 42а—42е".Член 2Директива 83/349/ЕИО се изменя, както следва:1. В член 1, параграф 2 се заменя със следното:"2. Освен случаите, упоменати в параграф 1, държавите-членки могат да изискват всяко предприятие, управлявано от тяхното национално законодателство, да изготвя консолидирани счетоводни отчети и консолидиран годишен отчет, ако:а) предприятието (предприятието майка) има правомощията да упражнява или действително упражнява доминиращо влияние или контрол върху друго предприятие (дъщерно дружество); илиб) предприятието (предприятието майка) и другото предприятие (дъщерното дружество) се управляват общо от предприятието майка."2. В член 3, параграф 1 позоваването на "членове 13, 14 и 15" се заменя с позоваване на "членове 13 и 15".3. Член 6 се изменя, както следва:а) параграф 4 се заменя със следния текст:"4. Настоящият член не се прилага, когато едно от предприятията, обект на консолидация, е дружество, чиито ценни книжа са приети за търгуване на регулиран пазар на някоя държава-членка по смисъла на член 1, параграф 13 от Директива 93/22/ЕИО на Съвета от 10 май 1993 г. относно инвестиционните услуги в областта на ценните книжа [];б) параграф 5 се заличава.4. Член 7 се изменя, както следва:а) в параграф 1, буква б), второто изречение се заличава;б) в параграф 2, буква а) позоваването на "членове 13, 14 и 15" се заменя с позоваване на "членове 13 и 15";в) параграф 3 се заменя със следния текст:"3. Настоящият член не се прилага за дружества, чиито ценни книжа са приети за търгуване на регулиран пазар на някоя държава-членка по смисъла на член 1, параграф 13 от Директива 93/22/ЕИО."5. В член 11, параграф 1, буква а) позоваването на "членове 13, 14 и 15" се заменя с позоваване на "членове 13 и 15".6. Член 14 се заличава.7. В член 16, параграф 1 се добавя следната алинея:"Държавите-членки могат да разрешават или изискват включването в консолидираните счетоводни отчети на други отчети, освен тези, посочени в първа алинея."8. В член 17, параграф 1 позоваването на "членове 3—10" се заменя с позоваване на "членове 3—10а".9. член 34 се изменя, както следва:а) в точка 2, буква б) думите "членове 13 и 14, както и без да се засягат разпоредбите на член 14, параграф 3," се заменят с думите "член 13 и";б) в точка 5 думите "и тези, изключени съгласно член 14" се заличават.10. Член 36 се изменя, както следва:а) параграф 1 се заменя със следното:"1. Консолидираният годишен отчет включва най-малкото справедлив преглед на развитието и изпълнението на стопанската дейност и състоянието на предприятията, включени в консолидацията като цяло, заедно с описание на главните рискове и несигурности, пред които са изправени.Прегледът представлява балансиран и изчерпателен анализ на развитието и изпълнението на стопанската дейност и състоянието на предприятията, включени в консолидацията като цяло, в съответствие с големината и сложността на дейността им. Дотолкова, доколкото е необходимо за разбирането на това развитие, изпълнение или състояние, анализът включва както финансови, а когато е уместно, и нефинансови ключови показатели за изпълнението, имащи отношение към конкретна стопанска дейност, включително информация, отнасяща се до въпроси, свързани с околната среда и работниците и служителите.При предоставянето на анализа си консолидираният годишен отчет, когато е уместно, предоставя и позовавания на сумите, отчетени в консолидираните отчети.";б) добавя се следният параграф:"3. Където в допълнение към годишния отчет е необходим и консолидиран годишен отчет, двата отчета могат да се представят като един отчет. При изготвянето на такъв единен отчет може да е подходящо да се постави по-голямо ударение върху въпросите, които са от значение за предприятията, включени в консолидацията като цяло."11. Член 37 се заменя със следния текст:"Член 371. Консолидираните счетоводни отчети на дружества се одитират от едно или повече лица, одобрени от държавата-членка, под юрисдикцията на чиито закони попада предприятието майка, за извършване на законово установените одити на база на Осма директива 84/253/ЕИО на Съвета от 10 април 1984 г. относно одобряването на лицата, отговарящи за законово установените одити на счетоводни документи [].Лицето или лицата, отговарящи за одитирането на консолидираните счетоводни отчети (по-долу наричани "законово установени одитори"), изразяват мнение и относно съответствието или относно други аспекти на годишния консолидиран отчет в сравнение с консолидираните счетоводни отчети за същата финансова година.2. Отчетът на законово установените одитори включва:а) въведение, което най-малкото ще идентифицира консолидираните счетоводни отчети, които подлежат на законоустановен одит, в съответствие с рамката за финансовата отчетност, която е приложена при тяхното изготвяне;б) описание на приложното поле на законоустановения одит, който най-малкото ще идентифицира одитните стандарти, в съответствие с които е проведен законоустановеният одит;в) одиторско становище, което ясно изразява становището на законово установените одитори за това, дали консолидираните счетоводни отчети дават вярно и справедливо представяне, в съответствие с прилаганата рамка за финансова отчетност и, където е подходящо, дали консолидираните счетоводни отчети отговарят на законовите изисквания; одиторското становище ще бъде или неквалифицирано, квалифицирано, отрицателно становище, или, ако законово установените одитори не могат да дадат одиторско становище — отказ от мнение;г) позоваване на някакви въпроси, към които законово установените одитори са обърнали вниманието чрез подчертаването им, без квалифициране на одиторското становище;д) становище относно последователността или относно други аспекти на годишния отчет в сравнение с годишните счетоводни отчети за същата финансова година.3. Законово установените одитори слагат подпис и дата на отчета.4. Когато годишните счетоводни отчети на предприятието майка се прилагат към консолидираните счетоводни отчети, отчетът на законово установените одитори, изискван по този член, може да се комбинира с всеки отчет на законово установените одитори върху годишните счетоводни отчети на предприятието майка, изисквани по член 51 от Директива 78/660/ЕИО.12. В член 38 се добавя следният параграф:"7. Параграфи 2 и 3 не се прилагат по отношение на дружества, чиито ценни книжа са приети за търгуване на регулиран пазар на някоя държава-членка по смисъла на член 1, параграф 13 от Директива 93/22/ЕИО."Член 3Директива 86/635/ЕИО се изменя, както следва:1. В член 1 параграфи 1 и 2 се заменят със следния текст:"1. Членове 2, 3, член 4, параграфи 1, 3, 4, 5 и 6, членове 6, 7, 13, 14, член 15, параграфи 3 и 4, членове 16 — 21, 29 — 35, 37 — 41, член 42, първото изречение, членове 42а — 42е, член 45, параграф 1, член 46, параграфи 1 и 2, членове 48—50, 50а, член 51, параграф 1, членове 51а, 56—59, 61 и 61а от Директива 78/660/ЕИО се прилагат по отношение на институциите, посочени в член 2 от настоящата директива, с изключение на случаите, за които в директивата се предвижда друго. Член 35, параграф 3, членове 36, 37 и член 39, параграфи от 1 до 4 от настоящата директива, обаче, не се прилагат по отношение на активите и задълженията, които се оценяват съгласно раздел 7а от Директива 78/660/ЕИО.2. Където се прави позоваване на Директива 78/660/ЕИО и Директива 83/349/ЕИО, членове 9, 10 и 10а (счетоводен баланс) или членове 22—26 (отчет за приходите и разходите) от Директива 78/660/ЕИО, ще се счита, че се прави позоваване на членове 4 и 4а (счетоводен баланс) или членове 26, 27 и 28 (отчет за приходите и разходите) от настоящата директива."2. Член 4 се изменя, както следва:а) първото изречение се заменя със следното:"Държавите-членки предписват следния формат на счетоводния баланс. Като алтернатива, държавите-членки могат да позволят или да изискват от кредитните институции да предвидят представянето на счетоводния баланс, както е установено в член 4а.";б) под "Задължения" в точка 6 заглавието "Провизии за задължения и разходи" се заменя с "Провизии".3. Добавя се следният член:"Член 4аВместо представянето на позициите в счетоводния баланс в съответствие с членове 4 държавите-членки могат да разрешават или да изискват от кредитните институции или определени категории кредитни институции да представят тези позиции, класифицирани по тяхното естество и по реда на тяхната относителна ликвидност, при условие че предоставената информация е най-малкото равностойна на обикновено изискваната съгласно член 4."4. В член 26 се добавя следният параграф:"Чрез дерогация от член 2, параграф 1 от Директива 78/660/ЕИО държавите-членки могат да позволят или да изискват от кредитните институции или от определени категории кредитни институции да представят отчет за своето изпълнение вместо представянето на позициите на приходите и разходите в съответствие с членове 27 и 28, при условие че предоставената информация е най-малкото равностойна на обикновено изискваната по тези членове."5. Член 43, параграф 2, буква е) се заличава.Член 4Директива 91/674/ЕИО се изменя, както следва:1. В член 1 параграфи 1 и 2 се заменят със следния текст:"1. Членове 2, 3, член 4, параграфи 1 и 3—6, членове 6, 7, 13, 14, член 15, параграфи 3 и 4, членове 16—21, 29—35, 37—41, 42, 42а—42е, член 43, параграф 1, точки 1 - 7 и 9 - 14, член 45, параграф 1, член 46, параграфи 1 и 2, членове 48—50, 50а, член 51, параграф 1, членове 51а, 56—59, 61 и 61а от Директива 78/660/ЕИО се прилагат по отношение на предприятията, посочени в член 2 от настоящата директива, с изключение на случаите, за които в директивата се предвижда друго. Членове 46, 47, 48, 51 и 53 от настоящата директива, обаче, не се прилагат по отношение на активите и задълженията, които се оценяват съгласно раздел 7а от Директива 78/660/ЕИО.2. Където в Директиви 78/660/ЕИО и 83/349/ЕИО се прави позоваване на членове 9, 10 и 10а (счетоводен баланс) или членове 22—26 (отчет за приходите и разходите) от Директива 78/660/ЕИО, такова позоваване се счита като позоваване на член 6 (счетоводен баланс) или на член 34 (отчет за приходите и разходите) от настоящата директива, както е уместно."2. Член 4 се заменя със следния текст:"Член 41. Настоящата директива се прилага по отношение на асоциираните застрахователи, известни под името Lloyd's. По смисъла на настоящата директива както Lloyd's, така и застрахователните синдикати Lloyd's се считат за застрахователни предприятия.2. Чрез дерогация от член 65, параграф 1 Lloyd's изготвят обобщени счетоводни отчети вместо консолидираните счетоводни отчети, изисквани съгласно Директива 83/349/ЕИО. Обобщените счетоводни отчети се изготвят чрез събирането на всички синдикатни сметки."3. В член 6 под "Задължения" в буква "Д" заглавието "Провизии за други рискове и разходи" се заменя с "Други провизии".4. Член 46 се изменя, както следва:а) в параграф 5 се добавя следното изречение:"Държавите-членки могат да разрешават дерогации от това изискване.";б) параграф 6 се заменя със следния текст:"6. В бележките по счетоводните отчети се упоменава/т методът/ите, прилаган/и по отношение на всяка инвестиционна позиция, заедно с така изчислените суми."5. Добавя се следният член:"Член 46а1. Когато активите и задълженията се оценяват в съответствие с раздел 7а от Директива 78/660/ЕИО, се прилагат параграфи 2—6 от настоящия член.2. Инвестициите, отчитани като активи съгласно "Г", се отчитат по справедливата им стойност.3. Когато инвестициите се отчитат по покупната им цена, справедливата им стойност се оповестява в бележките към счетоводните отчети.4. Когато инвестициите се отчитат по справедливата им стойност, покупната им цена се оповестява в бележките към счетоводните отчети.5. По отношение на всички инвестиции, включени в някоя позиция, отбелязана с арабска цифра или показана като актив по ВI, ще се прилага един и същ метод на оценка. Държавите-членки могат да разрешат дерогации от това изискване.6. В бележките по счетоводните отчети се упоменава/т методът/ите, прилаган/и по отношение на всяка инвестиционна позиция, заедно с така изчислените суми."6. Приложението се заличава.Член 5Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, преди 1 януари 2005 г. Те незабавно информират Комисията за това.Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 6Настоящата директива влиза в сила в деня на публикуването ѝ в Официален вестник на Европейския съюз.Член 7Адресати на настоящата директива са държавите-членки.Съставено в Люксембург на 18 юни 2003 година.За Европейския парламентПредседателP. CoxЗа СъветаПредседателG. Drys[1] ОВ С 227 Е, 24.9.2002 г., стр. 336.[2] ОВ C 85, 8.4.2003 г., стр. 140.[3] Становище на Европейския парламент от 14 януари 2003 г. (все още непубликувано в Официален вестник) и Решение на Съвета от 6 май 2003 г.[4] ОВ L 243, 11.9.2002 г., стр. 1.[5] ОВ L 222, 14.8.1978 г., стр. 11. Директива, последно изменена с Директива 2001/65/ЕО на Европейския парламент и на Съвета (ОВ L 283, 27.10.2001 г., стр. 28).[6] ОВ L 193, 18.7.1983 г., стр. 1. Директива, последно изменена с Директива 2001/65/ЕО.[7] ОВ L 156, 13.6.2001 г., стр. 33.[8] ОВ L 372, 31.12.1986 г., стр. 1. Директива, последно изменена с Директива 2001/65/ЕО[9] ОВ L 374, 31.12.1991 г., стр. 7.[] ОВ L 193, 18.7.1983 г., стр. 1. Директива, последно изменена с Директива 2001/65/ЕО на Европейския парламент и на Съвета (ОВ L 283, 27.10.2001 г., стр. 28)."[] ОВ L 126, 12.5.1984 г., стр. 20."[] ОВ L 141, 11.6.1993 г., стр. 27. Директива, последно изменена с Директива 2002/87/ЕО на Европейския парламент и на Съвета (ОВ L 35, 11.2.2003 г., стр. 1)."[] ОВ L 141, 11.6.1993 г., стр. 27. Директива, последно изменена с Директива 2002/87/ЕО на Европейския парламент и на Съвета (ОВ L 35, 11.2.2003 г., стр. 1)."[] ОВ L 126, 12.5.1984 г., стр. 20."--------------------------------------------------